Държавен вестник, бр. 27, 2016 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  27
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 82
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за признаване на професионални квалифи-
кации, приет от ХLIIІ Народно събрание на 
23 март 2016 г.
Издаден в София на 31 март 2016 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Екатерина Захариева
ЗАКОН
за изменение и допълнение на Закона за 
признаване на професионални квалификации 
(обн., ДВ, бр. 13 от 2008 г.; изм., бр. 41 и 74 
от 2009 г., бр. 98 от 2010 г., бр. 8, 9, 43 и 61 
от 2011 г., бр. 68 от 2013 г., бр. 21 от 2014 г. и 
бр. 80 от 2015 г.)
§ 1. В чл. 1 накрая се поставя запетая и се 
добавя „както и условията и реда за частичен 
достъп до упражняване на регулирана профе-
сия и признаването на стаж за усвояване на 
професията в друга държава членка“.
§ 2. В чл. 2 се правят следните изменения 
и допълнения:
1. Създава се нова ал. 2:
„(2) Законът се прилага и за гражданите 
на държави членки, които са преминали стаж 
за усвояване на професията извън държавата 
членка по произход.“
2. Досегашната ал. 2 става ал. 3.
3. Създава се ал. 4:
„(4) Законът не се прилага по отношение 
на признаването на професионалните ква-
лификации на морските лица, нотариусите и 
нотариалната дейност.“
§ 3. Създава се чл. 7а:
„Чл. 7а. (1) Органът по признаване пре-
доставя частичен достъп до упражняване 
на професионална дейност, в случай че са 
изпълнени следните условия:
1. заявителят е напълно квалифициран да 
упражнява в държавата членка по произход 
дейността, за която се иска частичен достъп 
в Република България;
2. разликите между професионалната 
дейност, законно упражнявана в държавата 
членка по произход, и регулираната професия 
в Република България са толкова съществени, 
че прилагането на компенсационни мерки би 
се равнявало на изискване заявителят да пре-
мине пълния курс на образование и обучение, 
който се изисква в Република България, за да 
получи неограничен достъп до регулираната 
професия;
3. професионалната дейност може обек-
тивно да бъде отделена от други дейности 
в обхвата на регулираната професия в Ре-
публика България, като за тази цел органът 
по признаване взема предвид дали професи-
оналната дейност може да се упражнява като 
самостоятелна дейност в държавата членка 
по произход.
(2) Частичен достъп може да бъде отказан, 
ако отказът бъде мотивиран с императивни 
съображения от общ интерес, които могат да 
спомогнат за постигането на поставената цел 
и не надхвърлят необходимото за постигането 
на тази цел.
(3) Лицето, на което е предоставен частичен 
достъп, упражнява професионалната дейност 
под наименованието на професията в държа-
вата членка по произход. Наименованието 
задължително се посочва и на български език.
(4) Лицето, на което е предоставен части-
чен достъп, посочва ясно на получателите на 
услугите обхвата на своята професионална 
дейност.
(5) Частичен достъп не се предоставя 
в случаите на автоматично признаване на 
професионална квалификация по част трета, 
глави втора, трета и трета „а“.“
§ 4. Създава се чл. 8а:
„Чл. 8а. Органът по признаване издава 
Европейска професионална карта на прите-
жателите на професионална квалификация по 
тяхно искане при условия и по ред, определени 
с наредба, приета от Министерския съвет, по 
предложение на министъра на образованието 
и науката след съгласуване със съответните 
съсловни и професионални организации.“
§ 5. В чл. 10 т. 2 се изменя така:
„2. упражнявали тази професия в една 
или няколко държави членки при пълно 
работно време не по-малко от една година 
или с равностойна обща продължителност 
при непълно работно време през последните 
10 години, когато професията не е регулирана 
в тази държава членка; това изискване не се 
прилага, когато професията или образованието 
и обучението, изисквани за упражняването 
є, са регулирани в държавата членка по ус-
тановяване.“ 
§ 6. В чл. 13, ал. 2 се правят следните 
изменения и допълнения:
1. В т. 4 думата „две“ се заменя с „една“.
2. Точка 5 се изменя така:
„5. удостоверение, че лицето не е осъждано 
и че не му е отнето временно или постоянно 
правото да упражнява съответната профе-